REPUBLIKA HRVATSKA

VUKOVARSKO-SRIJEMSKA ŽUPANIJA

GRAD OTOK

Gradsko vijeće

Komisija za statut i poslovnik

KLASA: 011-01/21-01/02

URBROJ: 2188/08-01-01/1-21-1

Otok, 4. ožujka 2021.

Na temelju članka 9. Poslovnika o radu Gradskog vijeća Grada Otoka (Službeni vjesnik Vukovarsko-srijemske županije broj 14/09) Komisija za statut i poslovnik Gradskog vijeća Grada Otoka na sjednici održanoj 4. ožujka 2021.godine utvrdila je pročišćeni tekst Statuta Grada Otoka.

Pročišćeni tekst Statuta Grada Otoka obuhvaća tekst Statut Grada Otoka (Službeni vjesnik Vukovarsko-srijemske županije broj 14/09.) te Statutarne Odluke o izmjenama i dopunama Statuta Grada Otoka objavljene u Službenom vjesniku Vukovarsko-srijemske županije broj 4/13. i 6/18. i Službeni vjesnik Grada Otoka 02/20. i 02/21. u kojima je naznačeno vrijeme njihova stupanja na snagu.

Predsjednik

Komisije za Statut i poslovnik

Mile Matanović

STATUT

Grada Otoka

(pročišćeni tekst)

1. OPĆE ODREDBE

Članak 1.

Ovim se Statutom uređuju i propisuju za Grad Otok:

- ustrojstvo, obilježja, javna priznanja,

- samoupravni djelokrug grada,

- oblici i način sudjelovanja građana u odlučivanju,

- tijela grada, ovlasti i obavljanje poslova,

- akti grada,

- javnost rada i odgovornost,

- obavljanje upravinh i stručnih poslova iz djelokruga grada,

- imovina i financiranje grada,

- ustrojstvo i rad javnih gradskih službi,

- mjesna samouprava,

- zaključne odredbe

Članak 2.

Grad Otok je jedinica lokalne samouprave.

Sjedište je grada u Otoku, Trg kralja Tomislava 6/A.

*(Stavak 2. izmijenjen, izmjena stupila na snagu 29. ožujka 2013. godine, Službeni vjesnik Vukovarsko-srijemske županije broj 4/13)*

Članak 3.

Grad Otok je pravna osoba.

Članak 4.

Otok i Komletinci su naselja Grada Otok. Područje Grada Otok obuhvaća katastarske općine Otok i Komletinci.

Članak 5.

Grad Otok ima grb i zastavu.

Grb grada Otoka je u obliku trokutastog srcolikog štita, vodoravno podijeljen na dvije plohe. Gornja ploha je zlatnožuta, a donja zelena. U sredini je simbol Otoka i njegova povijesna osobitost-mlin na suhom, zvan suvara, obojen smeđe i crveno.

*(Stavak 2. izmijenjen, izmjena stupila na snagu 29. ožujka 2013. godine, Službeni vjesnik Vukovarsko-srijemske županije broj 4/13)*

Članak 6.

Sukladno posebnim propisima Grad Otok koristi pečate s grbom Republike Hrvatske sljedećeg sadržaja: - Republika Hrvatska, Vukovarsko-srijemska županija, u prvom krugu - Grad Otok, Otok, u drugom krugu - naziv tijela Grada i broj pečata ako se koristi više pečata istovjetnog promjera, u trećem krugu, - grb Republike Hrvatske, u sredini pečata.

Broj pečata s grbom Republike Hrvatske koje koriste tijela grada određuje gradonačelnik cijeneći stvarne potrebe.

Članak 7.

Grad Otok svečano obilježava jedan dan u godini kao Dan Grada.

Za Dan Grada utvrđuje se 13. srpanj.

Članak 8.

Javna priznanja Grada su status počasnog građanina i nagrade.

Nagrade iz stavka 1. su: plaketa Grada Otok, zlatni i srebrni medaljon s grbom Grada Otok.

Članak 9.

Priznanja iz članka 8. dodjeljuju se osobama zaslužnim za postignuća na područjima gospodarskog i društvenog života.

Javna priznanja dodjeljuje Gradsko vijeće na Dan Grada.

Postupak dodjele, oblik, vrsta i sadržaj nagrada iz članka 8. određuje Gradsko vijeće posebnim aktom.

Uz priznanja iz članka 8. ovog Statuta Gradsko vijeće može ustrojiti u pojedinim prigodama i druga priznanja.

Članak 10.

U obavljanju poslova iz svog djelokruga i ostvarenju zajedničkih interesa na unapređenju gospodarskog i društvenog razvitka, Grad Otok surađuje s drugim jedinicama lokalne i područne (regionalne) samouprave.

Članak 11.

Suradnja Grada Otok s odgovarajućim jedinicama lokalne i regionalne samouprave drugih država uspostavlja se i odvija u okviru njegovog samoupravnog djelovanja, u skladu sa zakonom i međunarodnim ugovorima.

Odluku o uspostavljanju međusobne suradnje iz stavka 1. ovog članka te sadržaju i oblicima te suradnje donosi Gradsko vijeće.

1. SAMOUPRAVNI DJELOKRUG GRADA

Članak 12.

Grad u svom samoupravnom djelokrugu obavlja poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima i to osobito poslove koji se odnose na:

- uređenje naselja i stanovanja,

- prostorno i urbanističko planiranje,

- komunalno gospodarstvo,

- brigu o djeci,

- socijalnu skrb,

- primarnu zdravstvenu zaštitu,

- odgoj i osnovno obrazovanje,

- kulturu, tjelesnu kulturu i šport,

- zaštitu potrošača,

- zaštitu i unapređenje prirodnog okoliša,

- protupožarnu i civilnu zaštitu,

- promet na svom području,

- te ostale poslove sukladno posebnim zakonima.

Članak 13.

Odlukom Gradskog vijeća, sukladno zakonu, mogu se pojedini poslovi iz samoupravnog djelokruga Grada prenijeti na županiju, odnosno mjesnu samoupravu.

Gradu može biti povjereno obavljanje određenih poslova iz samoupravnog djelokruga županije na području Grada, sukladno zakonu.

Grad obavlja poslove državne uprave određene zakonom.

1. OBLICI I NAČIN SUDJELOVANJA GRAĐANA U ODLUČIVANJU

Članak 14.

Građani mogu neposredno sudjelovati u odlučivanju o lokalnim poslovima putem referenduma i zbora građana, u skladu sa zakonom i ovim Statutom.

(*Članak 14. izmijenjen, izmjena stupila na snagu 05. ožujka 2021. godine, Službeni vjesnik Grada Otoka broj 2/21)*

Članak 15.

Referendum se može raspisati radi odlučivanja o prijedlogu o promjeni Statuta, o prijedlogu općeg akta ili drugog pitanja iz djelokruga Gradskog vijeća, kao i o drugim pitanjima određenim zakonom i ovim Statutom.

Referendum na temelju zakona i ovog Statuta raspisuje Gradsko vijeće.

Na postupak provođenja referenduma odgovarajuće se primjenjuju odredbe zakona kojim se uređuje provedba referenduma.

Na odluke donesene u svezi s referendumom i na referendumu primjenjuju se odredbe članka 79. do 82. Zakona o lokalnoj i područnoj (regionalnoj) samoupravi.

*(Članak 15. izmijenjen, izmjena stupila na snagu 29. ožujka 2013. godine, Službeni vjesnik Vukovarsko-srijemske županije broj 4/13,)*

*(Stavak 5. izmijenjen, izmjena stupila na snagu 05. travnja 2018.godine, Službeni vjesnik Vukovarsko-srijemske županije broj 06/18.)*

(*Članak 15. izmijenjen, izmjena stupila na snagu 05. ožujka 2021. godine, Službeni vjesnik Grada Otoka broj 2/21)*

Članak 15a.

„Raspisivanje referenduma može predložiti najmanje jedna trećina članova Gradskog vijeća, gradonačelnik, 20% ukupnog broja birača u Gradu i većina vijeća mjesnih odbora na području Grada.

Ako je raspisivanje referenduma predložila najmanje jedna trećina članova Gradskog vijeća, odnosno ako je raspisivanje referenduma predložio gradonačelnik te ako je raspisivanje referenduma predložila većina vijeća mjesnih odbora na području Grada, Gradsko vijeće dužno je izjasniti se o podnesenom prijedlogu te ako prijedlog prihvati, donijeti odluku o raspisivanju referenduma u roku od 30 dana od zaprimanja prijedloga. Odluka o raspisivanju referenduma donosi se većinom glasova svih članova Gradskog vijeća.

Ako je raspisivanje referenduma predložilo 20% od ukupnog broja birača u Gradu, predsjednik Gradskog vijeća dužan je dostaviti zaprimljeni prijedlog tijelu državne uprave nadležnom za lokalnu i područnu (regionalnu) samoupravu u roku od 30 dana od zaprimanja prijedloga. Tijelo državne uprave nadležno za lokalnu i područnu (regionalnu) samoupravu će u roku od 60 dana od dostave utvrditi ispravnost podnesenog prijedloga, odnosno utvrditi je li prijedlog podnesen od potrebnog broja birača u Gradu i je li referendumsko pitanje sukladno odredbama Zakona te odluku o utvrđenom dostaviti Gradskom vijeću. Ako tijelo državne uprave nadležno za lokalnu i područnu (regionalnu) samoupravu utvrdi da je prijedlog ispravan, Gradsko vijeće raspisat će referendum u roku od 30 dana od zaprimanja odluke. Protiv odluke tijela državne uprave kojom je utvrđeno da prijedlog nije ispravan nije dozvoljena žalba, već se može pokrenuti upravni spor pred Visokim upravnim sudom Republike Hrvatske.

Ukoliko se prijedlog o raspisivanju referenduma ne prihvati, Gradsko vijeće dužno je o razlozima odbijanja prijedloga obavijestiti predlagače.

Gradsko vijeće može raspisati savjetodavni referendum o pitanjima iz svog djelokruga.

*(Članak 15a, dodaje se, dopuna stupila na snagu 05. travnja 2018. godine, Službeni vjesnik Vukovarsko-srijemske županije broj 6/18)*

(*Članak 15a. izmijenjen, izmjena stupila na snagu 05. ožujka 2021. godine, Službeni vjesnik Grada Otoka broj 2/21)*

Članak 15b. briše se.

*(Članak 15b, dodaje se, dopuna stupila na snagu 05. travnja 2018. godine, Službeni vjesnik Vukovarsko-srijemske županije broj 06/18)*

(*Članak 15b. briše se, izmjena stupila na snagu 05. ožujka 2021. godine, Službeni vjesnik Grada Otoka broj 2/21)*

Članak 15c briše se.

*(Članak 15c, dodaju se, dopuna stupila na snagu 05. travnja 2018. godine, Službeni vjesnik Vukovarsko-srijemske županije broj 06/18)*

(*Članak 15c. briše se, izmjena stupila na snagu 05. ožujka 2021. godine, Službeni vjesnik Grada Otoka broj 2/21)*

Članak 16.

Zborovi građana mogu se sazvati radi izjašnjavanja građana o pojedinim pitanjima i prijedlozima iz samoupravnog djelokruga Grada te raspravljanja o potrebama i interesima građana od lokalnog značenja, u skladu sa zakoinom i ovim Statutom.

Zborovi građana sazivaju se za cijelo područje ili za dio područja mjesnog odbora koji čini zasebnu cjelinu.

*(Točka 1. u članku 16. dodaje se., dopuna stupila na snagu 29. ožujka 2013. godine Službeni vjesnik Vukovarsko-srijemske županije broj 4/13.)*

(*Članak 16. izmijenjen, izmjena stupila na snagu 05. ožujka 2021. godine, Službeni vjesnik Grada Otoka broj 2/21)*

Članak 16a.

Zborove građana saziva Vijeće mjesnog odbora u skladu sa ovim Statutom.

Zborove građana može sazvati i Gradsko vijeće te gradonačelnik radi raspravljanja i izjašnjavanja građana o pitanjima od značenja za Grad.

Kada zborove građana saziva Gradsko vijeće ili gradonačelnik, zborovi građana sazivaju se za cijelo područje ili za dio područja Grada, pojedina naselja ili dijelove naselja na području Grada, a mogu se sazvati i za cijelo područje ili za dio područja mjesnog odbora koji čini zasebnu cjelinu.

Na zboru građana odlučuje se javnim glasovanjem, osim ako se na zboru većinom glasova prisutnih građana ne donese Odluka o tajnom izjašnjavanju.

Mišljenje dobiveno od zbora građana obveznatno je za mjesni odbor, a savjetodavno za Gradsko vijeće i Gradonačelnika

*(Članak 16a. dodaje se dopuna stupila na snagu 29. ožujka 2013. godine, Službeni vjesnik Vukovarsko-srijemske županije broj 4/13)*

(*Članak 16a. izmijenjen, izmjena stupila na snagu 05. ožujka 2021. godine, Službeni vjesnik Grada Otoka broj 2/21*

Članak 16b.

Način sazivanja, rada i odlučivanja na zboru građana uređuje se općim aktom Grada u skladu sa zakonom i ovim Statutom***.***

*(Članak 16b, dodaje se dopuna stupila na snagu 29. ožujka 2013. godine, Službeni vjesnik Vukovarsko-srijemske županije broj 4/13)*

(*Članak 16b. izmijenjen, izmjena stupila na snagu 05. ožujka 2021. godine, Službeni vjesnik Grada Otoka broj 2/21)*

Članak 17.

Građani imaju pravo Gradskom vijeću predlagati donošenje općeg akta ili rješavanje određenog pitanja iz njegova djelokruga te podnositi peticije o pitanjima iz samoupravnog djelokruga Grada od lokalnog značenja, u skladu sa zakonom i ovim Statutom.

O prijedlogu i peticiji iz stavka 1. ovoga članka Gradsko vijeće mora raspravljati ako ga potpisom podrži najmanje 10% od ukupnog broja birača u Gradu te dati odgovor podnositeljima najkasnije u roku od tri mjeseca od zaprimanja prijedloga.

Prijedlozi i peticije iz stavka 1. ovoga članka mogu se podnijeti i elektroničkim putem u skladu s tehničkim mogućnostima Grada.

Način podnošenja prijedloga i peticija, odlučivanja o njima i druga pitanja uređuju se općim aktom Grada u skladu sa zakonom i ovim Statutom***.***

(*Članak 17. izmijenjen, izmjena stupila na snagu 05. ožujka 2021. godine, Službeni vjesnik Grada Otoka broj 2/21)*

članak 17a***.***

Gradsko vijeće i Gradonačelnik dužni su omogućiti građanima i pravnim osobama podnošenje predstavki i pritužbi na svoj rad i na rad upravnih tijela Grada te na nepravilan odnos zaposlenih u tim tijelima kad im se obraćaju radi ostvarivanja svojih prava i interesa ili izvršavanja svojih građanskih dužnosti.

Na podnijete predstavke i pritužbe predsjednik Gradskog vijeća, Gradonačelnik odnosno Pročelnik dužan je građanima i pravnim osobama dati odgovor u roku od 30 dana od dana podnošenja predstavke, odnosno pritužbe.

Tijela iz stavka 1. ovog članka dužna su u službenim prostorijama na vidnom mjestu osigurati potrebna tehnička i druga sredstva za podnošenje predstavki i pritužbi (knjiga za pritužbe i sl.) i omogućiti usmeno izjavljivanje predstavki i pritužbi.

Predstavke i pritužbe iz stavka 1. ovog članka mogu se podnijeti i elektronskim putem u skladu s tehničkim mogućnostima Grada***.***

(*Članak 17a. dodan, dopuna stupila na snagu 05. ožujka 2021. godine, Službeni vjesnik Grada Otoka broj 2/21)*

1. TIJELA GRADA

Članak 18.

Tijela Grada Otoka su:

1. Gradsko vijeće i

2. Gradonačelnik.

Članak 19.

Ovlasti koje proizlaze iz samoupravnog djelokruga Grada podijeljene su između Gradskog vijeća, gradonačelnika i upravnih tijela Grada.

Ako zakonom ili drugim propisom nije jasno određeno koje je tijelo nadležno za obavljanje poslova iz samoupravnog djelokruga Grada, poslovi koji se odnose na uređivanje odnosa zakonodavne naravi u obliku općeg akta u nadležnosti su Gradskog vijeća, a svi poslovi izvršne naravi u nadležnosti su gradonačelnika.

Ako se po naravi poslova ne može utvrditi nadležnost prema stavku 2. ovoga članka nadležno je Gradsko vijeće.

Nadzor zakonitosti rada Gradskog vijeća obavlja središnje tijelo državne uprave nadležno za lokalnu i područnu (regionalnu) samoupravu.

*(Stavak 4. dodaje se, dopuna stupila na snagu 29. ožujka 2013. godine, Službeni vjesnik Vukovarsko-srijemske županije broj 4/13)*

1. Gradsko vijeće

Članak 20.

Gradsko vijeće predstavničko je tijelo građana Grada Otoka i tijelo lokalne samouprave koje u okviru svoga djelokruga donosi opće i druge akte te obavlja druge poslove i skladu sa Ustavom i zakonom i Statutom.

Članak 21.

Gradsko vijeće:

1. donosi Statut Grada

2. donosi odluke i druge opće akte kojima se uređuju pitanja iz samoupravnog djelokruga Grada

3. donosi proračun i odluku o izvršenju proračuna i godišnje izvješće o izvršenju proračuna

4. donosi poslovnik o radu Gradskog vijeća

5. bira i razrješava predsjednika/cu i potpredsjednike/ce Gradskog vijeća

6. osniva radna tijela vijeća i bira članove radnih tijela

7. odlučuje o stjecanju i otuđenju pokretnina i nekretnina te drugom raspolaganju imovinom Grada u visini pojedinačne vrijednosti više od 70.000,00 kuna i više od 0,5% iznosa prihoda bez primitka ostvarenih u godini koja prethodi godini u kojoj se odlučuje, ako je stjecanje i otuđivanje odnosno nekretnina i pokretnina te raspolaganje ostalom imovinom planirano u proračunu i provedeno u skladu sa zakonom.

*(Točka 7. izmijenjena, izmjena stupila na snagu 29. ožujka 2013.godine, Službeni vjesnik Vukovarsko-srijemske županije broj 4/13.)*

*(Točka 7. izmijenjena, izmjena stupila na snagu 05, travnja 2018. godine, Službeni vjesnik Vukovarsko-srijemske županije broj 06/18)*

8. imenuje i razrješava osobe određene odlukom Vijeća i zakonom

9. uređuje ustrojstvo i djelokrug upravnih tijela

10.osniva javne ustanove i druge pravne osobe ili vlastite pogone za obavljanje gospodarskih, društvenih, komunalnih i drugih djelatnosti od interesa za stanovnike Grada, sukladno zakonu 11.odlučuje o zajedničkom obavljanju poslova iz samoupravnog djelokruga s drugim jedinicama lokalne samouprave, u slučajevima kada to nije riješeno posebnim zakonima 12.odlučuje o davanju koncesija

13.odlučuje o sastavu skupština trgovačkih društava u kojima Grad ima 100%-tni udjel 14.donosi odluku o prijenosu poslova iz samoupravnog djelokruga Grada na županiju, odnosno mjesne odbore

15.donosi odluku o uspostavljanju međusobne suradnje s jedinicama lokalne samuprave i uprave drugih država i akte o prijateljstvu i suradnji

16.daje suglasnost za statusne promjene trgovačkih društava u kojima je Grad vlasnik, odnosno suvlasnik preko 50%, a koje se odnose na preoblikovanje, pripajanje, spajanje ili prestanak trgovačkog društva

17.raspravlja i odlučuje o izvješćima trgovačkih društava i javnih ustanova u kojima je pretežiti vlasnik ili osnivač, sukladno zakonu

18. odlučuje o drugim pitanjima iz samoupravnog djelokruga Grada

19.obavlja druge poslove koji su mu zakonom ili drugim propisom stavljeni u djelokrug.

*(Stavak 2. briše se, izmjena stupila na snagu 29. ožujka 2013. godine, Službeni vjesnik Vukovarsko-srijemske županije broj 4/13)*

Članak 22.

Gradsko Vijeće ima 13 članova.

*(Stavak 1. izmijenjen, izmjena stupa na snagu 29. veljače 2013.godine, Službeni vjesnik Vukovarsko- srijemske županije broj 4/13.)*

(*Članak 22. izmijenjen, izmjena stupila na snagu 05. ožujka 2021. godine, Službeni vjesnik Grada Otoka broj 2/21)*

Članak 23.

Funkcija člana Gradskog vijeća (u daljem tekstu: vijećnika/ce) je počasna.

Vijećnici/cve nemaju obvezujući mandat i nisu opozivi. Vijećnici su dužni prisustvovati sjednicama Vijeća.

Članak 23a.

Mandat članova Gradskog vijeća počinje danom konstituiranja Gradskog vijeća i traje do dana stupanja na snagu odluka Vlade Republike Hrvatske o raspisivanju sljedećih redovnih izbora, odnosno do dana stupanja na snagu odluke Vlade Republike Hrvatske o raspuštanju Gradskog vijeća. Mandat članova Gradskog vijeća izabranih na prijevremenim izborima traje do isteka tekućeg mandata Gradskog vijeća.

Vijećnici imaju pravo na opravdani izostanak s posla radi sudjelovanja u radu Gradskog vijeća i njegovih radnih tijela, sukladno sporazumu s poslodavcem.

*(Članak 23a. dodaje se, dopuna stupa na snagu na dan 05. travnja 2018. godine, Službeni vjesnik Vukovarsko- srijemske županije broj 06/18.)*

(*Članak 23a, stavak 2.. izmijenjen, izmjena stupila na snagu 05. ožujka 2021. godine, Službeni vjesnik Grada Otoka broj 2/21)*

Članak 24.

Vijećnik/ca vijeća ima pravo podnositi Vijeću prijedloge za donošenje općih i drugih akata i mjera te postavljati pitanja iz samoupravnog djelovanja Grada neposredno ili pismenim putem predsjedniku Gradskog vijeća, na način propisan Poslovnikom o radu Gradskog vijeća (u daljem tekstu: Poslovnik).

Vijećnik/ca također ima pravo podnositi Vijeću prijedloge odluka, te pokretati određena pitanja za raspravu iz djelokruga Vijeća, sukladno Poslovniku.

Članak 25.

Vijećnik/ca ima pravo predlagati Vijeću raspravu o pitanjima koja se odnose na rad gradonačelnika, na izvršavanje odluka ili na rad upravnih tijela Grada, sukladno Poslovniku.

Vijećnik/ca ima pravo gradonačelniku i pročelnicima koji rukovode upravnim tijelima Grada postavljati pitanja koja se odnose na njihov rad ili na poslove iz njihovog djelokruga.

Gradonačelnik i pročelnici dužni su odgovarati na postavljena pitanja na način i u rokovima određenim u Poslovniku.

Članak 26.

Vijećnici za svoj rad u Vijeću imaju pravo na naknadu u skladu s posebnom odlukom Vijeća.

Naknada iz stavka 1. ovog članka može se odrediti za rad u Gradskom vijeću i radnim tijelima Gradskog vijeća, a određuje se u neto iznosu po članu Gradskog vijeća tako da ukupna godišnja naknada po članu Gradskog vijeća ne može iznositi više od 8.000,00 kuna.

Naknada za predsjednika Gradskog vijeća može se odrediti u iznosu uvećanom za najviše 50%, a za potpredsjednike u iznosu uvećanom za najviše 30% pripadajuće naknade utvrđene stavkom 2. ovog članka***.***

*(Članak 26. izmjenjen, izmjena stupa na snagu 29. veljače 2013.godine, Službeni vjesnik Vukovarsko- srijemske županije broj 4/13.)*

(*Članak 26. stavak 2. i 3. dodani, dopuna stupa na snagu na dan stupanja na snagu odluke o raspisivanju prvih sljedećih redovnih lokalnih izbora za članove predstavničkih tijela jednice lokalne i područne (regionalne) samopurave te općinske načelnike, gradonačelnike i župane, Službeni vjesnik Grada Otoka broj 02/21)*

Članak 27.

Gradsko vijeće ima predsjednika/cu i dva potpredsjednika/ce.

Predsjednik/ca Vijeća: - zastupa Gradsko vijeće - saziva sjednice, predsjedava sjednicama i rukovodi radom Vijeća, te potpisuje akte Vijeća, - brine o javnosti rada Vijeća - obavlja druge poslove utvrđene zakonom, Statutom i Poslovnikom.

Članak 28.

Potpredsjednici pomažu u radu predsjedniku/ci, zamjenjuju ga u slučaju odsutnosti i spriječenosti i obavljaju druge poslove koje im povjeri predsjednik/ca.

Potpredsjednici/ce, u pravilu se biraaju tako da se jedan potpredsjednik/ca bira iz reda predstavničke većine, a drugi iz reda predstavničke manjine, na njihov prijedlog.

(*Stavak 2. dodaje se, dopuna na snagu 29. veljače 2013.godine, Službeni vjesnik Vukovarsko- srijemske županije broj 4/13.)*

Članak 28a.

Poslovi iz svog djelokruga Gradsko vijeće obavlja na sjednicama.

U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje ili sigurnost stanovništva te imovinu veće vrijednosti, za vrijeme trajanja posebnih okolnosti sjednice Gradskog vijeća iznimno se mogu održavati elektronskim putem.

*Članak 28a, stavak 2. dodan, dopuna stupila na snagu 05. ožujka 2021. godine, Službeni vjesnik Grada Otoka broj 2/21)*

Gradsko vijeće donosi odluke većinom glasova ako je na sjednici nazočna većina članova.

Statut Grada Otoka, poslovnik o svom radu, proračun, godišnji obračun proračuna, godišnje izvješće o izvršenju proračuna, odluka o izboru i razrješenju predsjednika i potpresjednika vijeća i odluka o raspisivanju referenduma na prijedlog najmanje trećine članova vijeća, gradonačelnika ili većine vijeća mjesnih odbora, donose se većinom glasova svih članova gradskog vijeća.

*(Članak 28a. dodaje se, dopuna stupa na snagu 29. veljače 2013.godine, Službeni vjesnik Vukovarsko- srijemske županije broj 4/13.)*

Članak 29.

Gradsko vijeće osniva povjerenstva, komisije, odbore i druga radna tijela za pripremu i predlaganje odluka iz svog djelokruga, odnosno za obavljanje drugih poslova koji im se povjeravaju odlukom o njegovu osnivanju u skladu s Poslovnikom.

Članove radnih tijela iz stavka l. ovog članka bira Vijeće iz reda svojih članova javnim glasovanjem.

Gradsko vijeće na konstituirajućoj sjednici osniva Komisiju za izbor i imenovanje, Komisiju za Statut i Poslovnik i Mandatnu komisiju.

Članak 30.

Komisija za izbor i imenovanje ima predsjednika/cu i četiri člana.

Komisija za izbor i imenovanje predlaže izbor predsjednika/ce, potpredsjednika/ce Vijeća, izbor članova radnih tijela Gradskog vijeća.

Članak 31.

Komisija za Statut i Poslovnik ima predsjednika/cu i četiri člana.

Komisija za Statut i Poslovnik raspravlja i predlaže Statut grada, Poslovnik, može predlagati donošenje odluka i drugih akata iz nadležnosti Gradskog vijeća, te obavlja i druge poslove utvrđene Statutom i Poslovnikom.

Članak 32.

Mandatna komisija ima predsjednika/cu i dva člana.

Mandatna komisija raspravlja o pitanjima koja se odnose na mandat vijećnika/ce.

Članak 33.

Vijeće osniva i druga radna tijela, temeljem zakona ili drugih propisa odnosno kad procjeni da je iste potrebno osnovati.

U ostala radna tijela mogu se birati i osobe – stručnjaci za pojedina područja, koji nisu članovi Vijeća.

Članak 34.

Poslovnikom o radu Gradskog vijeća detaljnije se uređuje način konstituiranja, sazivanje, rad i tijek sjednice, glasovanje i vođenje zapisnika, održavanje reda na sjednici, prava predsjednika/ce, potpredsjednika/ce Gradskog vijeća i vijećnika/ce Gradskog vijeća.

2. Gradonačelnik

Članak 35.

Gradonačelnik zastupa Grad i nositelj je izvršne vlasti Grada.

*(Stavak 3. i 4. dodaju se, dopuna stupila na snagu 29. ožujka 2013.godine, Službeni vjesnik Vukovarsko-srijemske županije broj 4/13.)*

(*Članak 35. stavci 2., 3., i 4. brišu se, izmjena stupa na snagu na dan stupanja na snagu odluke o raspisivanju prvih sljedećih redovnih lokalnih izbora za članove predstavničkih tijela jednice lokalne i područne (regionalne) samopurave te općinske načelnike, gradonačelnike i župane, Službeni vjesnik Grada Otoka 02/20)*

Članak 36.

Gradonačelnik u obavljanju poslova iz samoupravnog djelokruga Grada:

- provodi Odluke Gradskog vijeća i odgovoran je Vijeću za njihovo provođenje. Ako ocijeni da je općim aktom Gradskog vijeća povrijeđen zakon ili drugi propis Gradonačelnik će donijeti odluku o obustavi općeg akta u roku od 8 dana od dana donošenja općeg akta, i zatražiti od predstavničkog tijela da u roku od 8 dana od donošenja odluke o obustavi općeg akta otkloni uočene nedostatke u općem aktu. Ako Gradsko vijeće ne otkloni uočene nedostatke Gradonačelnik je dužan bez odgode o tome obavijestiti nadležno tijelo državne uprave u čijem je djelokrugu opći akt i dostaviti mu odluku o obustavi općeg akta.

*(Alinija 1. izmjenjena, izmjena stupila na snagu 29. ožujka 2013. godine, Službeni vjesnik Vukovarsko-srijemske županije broj 4/13.)*

*(Alinija 1. izmjenjena, izmjena stupila na snagu 20. ožujka 2020. godine, Službeni vjesnik Grada Otoka broj 02/20.)*

- vodi brigu o upravljanju gradskom imovinom i naredbodavac je za izvršenje gradskog proračuna - neposredno usmjerava rad upravnih tijela

- obavlja i druge poslove utvrđene zakonom, ovim Statutom i odlukama Gradskog vijeća.

Članak 37.

Gradonačelnik rukovodi radom gradske uprave.

Gradonačelnik je odgovoran središnjim tijelima državne uprave za obavljanje povjerenih poslova državne uprave na području Grada.

*(Stavak 3. briše se, izmjena stupila na snagu 29. ožujka 2013. godine, Službeni vjesnik Vukovarsko-srijemske županije broj 4/13.)*

Članak 38.

U obavljanju izvršne vlasti gradonačelnik:

- priprema prijedloge općih akata koje donosi Gradsko vijeće te daje mišljenje o prijedlozima odluka koje podnesu drugi ovlašteni predlagači

- izvršava ili osigurava izvršavanje općih akata Gradskog vijeća, prostornih i urbanističkih planova, te drugih akata Gradskog vijeća

- odlučuje o stjecanju i otuđenju pokretnina i nekretnina te drugom raspolaganju imovinom Grada, za koje nije nadležno Gradsko vijeće (članak 21. stavak 1. točka 7.)

*( Podstavak 3. izmijenjen, izmjena stupila na snagu 05. travnja 2018. godine, Službeni vjesnik Vukovarsko-srijemske županije broj 06/18)*

- utvrđuje prijedlog godišnjeg proračuna Grada i završni račun, te odluke o privremenom financiranju

- utvrđuje prijedlog ustrojstva upravnih tijela Grada i usmjerava njihovo djelovanje u obavljanju poslova iz samoupravnog djelokruga Grada odnosno poslova državne uprave koji se obavljaju u Gradu te nadzire njihov rad

- imenuje pročelnike upravnih odjela Grada na temelju javnog natječaja

- predlaže osnivanje ili ukidanje mjesnih odbora

- obavlja i druge poslove utvrđene zakonom, ovim Statutom i drugim aktima Gradskog vijeća ili po njegovom ovlaštenju.

Članak 39.

Gradonačelnik:

1. donosi opće i posebne akte iz nadležnosti izvršnog tijela

2. priprema prijedloge općih akata koje donosi Gradsko vijeće

3. predlaže Gradskom vijeću donošenje općih i drugih akata

4. utvrđuje prijedlog proračuna i godišnjeg obračuna proračuna

5. izvršava ili osigurava izvršavanje općih akata Gradskog vijeća

6. usmjerava djelovanje upravnih tijela i nadzire njihov rad

7. upravlja i raspolaže imovinom Grada, u skladu sa zakonom

8. upravlja i raspolaže prihodima i rashodima Grada, u okviru proračuna u skladu sa zakonom i Statutom

9. imenuje i razrješava pročelnike, u skladu sa zakonom

10.sklapa sporazume o osnivanju zajedničkih upravnih odjela

11.imenuje i razriješuje predstavnike Grada Otoka u tijelima javnih ustanova, trgovačkih društava i drugih pravnih osoba koje osniva Gradsko vijeće, ako posebnim zakonom nije drugačije određeno, a Odluku o imenovanju i razriješenju objavljuje u prvom broju službenog glasila Vukovarsko-srijemske županije koje slijedi nakon donošenja te Odluke

*(Točka 10. i 11. dodaju se, dosadašnje točke 10. do 13. postaju točke 12. do 15., dopuna stupila na snagu 29. ožujka 2013. godine, Službeni vjesnik Vukovarsko-srijemske županije broj 04/13)*

*(Točka 11. izmijenjena, izmjena stupa na snagu 05. travnja 2018. godine, Službeni vjesnik Vukovarsko-srijemske županije broj 06/18)*

12.osigurava trajno osposobljavanje i usavršavanje službenika

13.nadzire zakonitost rada tijela mjesnih odbora

14. predlaže Gradskom vijeću raspuštanje Vijeća mjesnog odbora, ako ono učestalo krši ovaj Statut, Pravila mjesnog odbora i ne izvršava povjerene mu poslove

*(Točka 14. izmijenjena, izmjena stupa na snagu 05. travnja 2018. godine, Službeni vjesnik Vukovarsko-srijemske županije broj 06/18)*

15.obavlja druge poslove koji su mu zakonom, drugim propisima ili Statutom stavljeni u nadležnost.

Radi davanja stručnog mišljenja i predlaganja rješavanja određenih pitanja iz područja koja ne spadaju u djelokrug upravnih tijela Grada, gradonačelnik može donijeti Odluku o osnivanju savjetodavnog tijela i imenovanju savjetnika.Uvjeti za imenovanje savjetnika, odnosno članova savjetodavnog tijela, broj članova savjetodavnog tijela, kao i mjerila za određivanje njihove naknade, ako se radi o naplativom pravnom poslu utvrđuju se posebnom odlukom Gradskog vijeća.

*(Dodaje se novi stavak 2., dosadašnji stavak 2. postaje stavak 3., izmjena stupila na snagu 29. ožujka 2013. godine, Službeni vjesnik Vukovarsko-srijemske županije 4/13)*

*(Stavak 2. izmjenjen, izmjena stupa na snagu 05. travnja 2018. godine, Službeni vjesnik Vukovarsko-srijemske županije broj 06/18)*

Postupak odgovornosti gradonačelnika provodi se prema odredbama Zakona o lokalnoj i područnoj (regionalnoj) samoupravi

Članak 40.

Gradonačelnik u obavljanju poslova iz svog djelokruga surađuje s načelnicima i gradonačelnicima drugih jedinica lokalne samouprave i uprave kao i s drugim pravnim osobama.

*(Članak 40. izmijenjen, izmjena stupa na snagu 05. travnja 2018. godine, Službeni vjesnik Vukovarsko-srijemske županije broj 06/18)*

1. AKTI GRADA
2. Akti Gradskog vijeća

Članak 41.

Gradsko vijeće donosi odluke, rješenja, zaključke i druge opće akte iz nadležnosti Grada na način i po postupku utvrđenom Poslovnikom.

Gradsko vijeće donosi zaključke i rješenja kada u skladu sa zakonom rješava u pojedinačnim slučajevima.

Članak 42.

Prije nego što stupi na snagu opći akt obavezno se objavljuje u Službenom glasilu Grada.

Opći akt stupa na snagu najranije osmi dan od dana njegove objave. Iznimno, općim aktom može se iz osobito opravdanih razloga odrediti da stupa na snagu prvog dana od dana objave.

Opći akt ne može imati povratno djelovanje.

*(Članak 42. mijenja se, izmjena stupila na snagu 20. ožujka 2020. godine, Službeni vjesnik Grada Otoka broj 02/20.)*

1. Akti Gradonačelnika

Članak 43.

Gradonačelnik o poslovima iz svog djelokruga donosi opće akte kada odlučuje o općim stvarima te zaključke i rješenja kada u skladu sa zakonom odlučuje o pojedinačnim stvarima.

Opći akti gradonačelnika, kao i pojedinačni akti koji su od javnog značaja objavljuju se u službenom glasilu Grada.

*(Stavak 2. mijenja se, izmjena stupila na snagu 20. ožujka 2020. godine, Službeni vjesnik Grada Otoka broj 02/20.)*

1. JAVNOST RADA I ODGOVORNOST

Članak 44.

Rad Gradskog vijeća, gradonačelnika i upravnih tijela Grada je javan.

Članak 45.

Javnost rada Gradskog vijeća, gradonačelnika i upravnih tijela osigurava se javnim održavanjem sjednica, izvješćivanjem i objavama u tisku i drugim oblicima javnog informiranja, objavljivanjem općih akata i drugih dokumenata na način propisan Statutom i odlukama.

Gradonačelnik odlučuje o informiranju javnosti iz djelokruga njegove nadležnosti.

Članak 46.

Gradsko vijeće svojom odlukom određuje koji se podaci iz rada i nadležnosti Vijeća ne mogu objavljivati jer predstavljaju tajnu, te način njihovog čuvanja.

Članak 47.

Poseban oblik javnosti rada gradske samouprave i uprave jest organiziranje javne rasprave.

Članak 48.

O prijedlogu Prostornog plana uređenja grada, te o generalnom planu uređenja prostora provodi se javna rasprava.

Odluku o provođenju i organiziranju javne rasprave donosi gradonačelnik. Javna rasprava se provodi na temelju javnog uvida prijedloga Plana.

Javnu raspravu organizira i provodi nadležno upravno tijelo koje je dužno:

- utvrditi vrijeme i mjesto održavanja javne rasprave i to priopćiti javnosti putem sredstava javnog priopćavanja

- primiti eventualne pismene primjedbe, prijedloge i mišljenja o prijedlogu Plana, te ih dostaviti izvršitelju izrade plana na obradu

- nakon završene javne rasprave u suradnji s izvršiteljem izrade Plana pripremiti prijedlog Plana s prihvaćenim primjedbama, te ga dostaviti gradonačelniku i Gradskom vijeću na usvajanje.

Članak 49.

Izabrani i imenovani čelnici u Gradu obavljaju svoju funkciju na temelju i u okviru Ustava, zakona i Statuta te dobivenih ovlasti te su osobno odgovorni za njeno obavljanje.

1. OBAVLJANJE UPRAVNIH I STRUČNIH POSLOVA IZ DJELOKRUGA GRADA

Članak 50.

Za obavljanje poslova iz samoupravnog djelokruga Grada kao i povjerenih poslova državne uprave ustrojava se jedan ili više upravnih odjela i službi (upravna tijela)*.*

*(Stavak 1. mijenja se, izmjena stupila na snagu 20. ožujka 2020. godine, Službeni vjesnik Grada Otoka broj 02/20.)*

Upravna tijela osnivaju se posebnom odlukom Gradskog vijeća.

Upravna tijela imaju pravo na pečat sa državnim grbom.

Članak 50a.

U obavljanju povjerenih poslova državne uprave, upravna tijela Grada imaju ovlasti i obveze tijela državne uprave sukladno Zakonu kojem se uređuje sustav državne uprave

*(Članak 50a. dodaje se, dopuna stupa na snagu 05. travnja 2018. godine, Službeni vjesnik Vukovarsko-srijemske županije broj 06/18)*

*(Članak 50a. mijenja se, izmjena stupila na snagu 20. ožujka 2020. godine, Službeni vjesnik Grada Otoka broj 02/20.)*

Članak 51.

Upravnim tijelima rukovode pročelnici koje imenuje gradonačelnik na temelju javnog natječaja.

Članak 52.

Pročelnici su za svoj rad odgovorni gradonačelniku.

Imenovanje, razrješenje, odgovornost, kao i druga pitanja u svezi rada provode se na način i po postupku utvrđenim zakonom.

Članak 53.

Upravna tijela Grada u okviru svog djelokruga i ovlasti:

- neposredno izvršavaju odluke i druge opće akte Gradskog vijeća i gradonačelnika i osiguravaju njihovo provođenje

- prate stanje u područjima za koje su osnovani i o tome izvješćuju gradonačelnika

- pripremaju nacrte odluka i drugih općih akata koje donosi gradonačelnik i Gradsko vijeće, pripremaju izvješća, analize i druge materijale iz svog djelokruga za potrebe Gradskog vijeća i gradonačelnika

- pružaju stručnu i drugu pomoć građanima u okviru prava i ovlasti Grada - obavljaju i druge poslove za koje su ovlašteni.

Upravna tijela samostalna su u okviru svoga djelokruga i za svoj rad odgovorni su gradonačelniku za zakonito i pravodobno obavljanje poslova.

Članak 54.

Prava, obveze i odgovornost, kao i druga pitanja od značenja za rad djelatnika/ca u upravnim tijelima Grada uređena su posebnom odlukom, u skladu sa zakonom.

Članak 55.

Djelatnici/ce upravnih tijela moraju biti izuzeti iz provođenja onih postupaka u kojima su bilo oni osobno ili netko od njihove rodbine zainteresirani.

1. IMOVINA I FINANCIRANJE GRADA

Članak 56.

Sve pokretne i nepokretne stvari, te imovinska prava koja pripadaju Gradu čine njegovu

imovinu.

Imovinom Grada upravljaju Gradonačelnik i Gradsko vijeće u skladu s odredbama ovog Statuta pažnjom dobrog gospodara.

*(Stavak 2. dodaje se, dopuna stupa na snagu 05. travnja 2018. godine, Službeni vjesnik Vukovarsko-srijemske županije broj 06/18)*

Članak 57.

Grad ima u okviru državne gospodarske politike svoje prihode kojima u okviru samoupravnog djelokruga slobodno raspolaže.

Prihodi Grada srazmjerni su poslovima koji su, u skladu sa zakonom, u njegovom djelokrugu. Prihodi grada su:

1. prihodi od nepokretnih i pokretnih stvari u njegovom vlasništvu

2. prihodi od trgovačkih društava i drugih pravnih osoba u njegovom vlasništvu, odnosno u kojima ima udio ili dionice te prihodi od koncesija, koje odobrava Grad,

3. prihodi od prodaje nepokretnih i pokretnih stvari u njegovom vlasništvu

4. darovi, nasljedstva i legati

5. gradski porezi i naknade čije stope, u granicama određenim zakonom Grad utvrđuje samostalno

6. gradski prirez

7. naknade iz državnog proračuna za obavljanje poslova državne uprave koji su preneseni na tijela Grada

8. pomoći i dotacije Republike Hrvatske predviđene u državnom Proračunu, odnosno posebnim zakonom

9. udjel u zajedničkim porezima s Republikom Hrvatskom

10. drugi prihodi utvrđeni zakonom.

Članak 58.

Prihodi i rashodi Grada utvrđuju se godišnjim Proračunom.

Članak 59.

Gradonačelnik je dužan, kao jedini ovlašteni predlagatelj, utvrditi prijedlog proračuna i podnijeti ga Gradskom vijeću na donošenje u roku utvrđenom posebnim zakonom.

Ukoliko se proračun za sljedeću proračunsku godinu ne može donijeti u propisanom roku, Gradsko vijeće na prijedlog gradonačelnika, do 31. prosinca donosi odluku o privremenom financiranju na način i postupku propisanim zakonom i to najduže za razdoblje od prva tri mjeseca proračunske godine.

*(Članak 59. izmijenjen, izmjena stupa na snagu 05. travnja 2018. godine, Službeni vjesnik Vukovarsko-srijemske županije broj 06/18)*

Članak 59a.

Grad je dužan javno objaviti informacije o trošenju proračunskih sredstava na svojim mrežnim stranicama tako da te informacije budu lako dostupne i pretražive.

Objava informacija iz stavka 1. ovog članka obavlja se u skladu s odredbama zakona kojim se uređuje planiranje, izrada, donošenje i izvršavanje proračuna te uputa i drugih akata ministarstva nadležnog za financije.“

(*Članak 59a. dodan, dopuna stupila na snagu 05. ožujka 2021. godine, Službeni vjesnik Grada Otoka broj 2/21)*

1. USTROJSTVO I RAD JAVNIH GRADSKIH SLUŽBI

Članak 60.

Radi pružanja usluga kojima se osiguravaju nezamjenjivi uvjeti života i rada građana, gospodarskih i drugih subjekata na području grada, organiziraju se javne službe.

Članak 61.

U okviru samoupravnog djelokruga, Grad Otok osigurava obavljanje javnih službi u cilju zadovoljenja svakodnevnih potreba građana na području komunalnih, gospodarskih i društvenih djelatnosti, te drugih djelatnosti, u skladu sa zakonom.

Javne gradske službe osnivaju se i organiziraju kao trgovačka društva, javne ustanove i vlastiti pogon.

Za obavljanje djelatnosti javnih službi iz stavka 1. ovog članka Grad može dati koncesiju drugim fizičkim i pravnim osobama, po postupku utvrđenom posebnim zakonom, uz osiguranje potrebnog nadzora.

Pojedine javne službe Grad može organizirati osnivanjem tih službi zajedno s drugim jedinicama lokalne samouprave, radi ostvarivanja zajedničkih interesa u tim djelatnostima.

Članak 62.

Grad osigurava obavljanje komunalnih, gospodarskih i društvenih djelatnosti osnivanjem trgovačkih društava, javnih ustanova i vlastitih pogona.

Radi obavljanja komunalnih, društvenih i drugih djelatnosti, Grad može osnovati vlastiti pogon koji nema svojstvo pravne osobe.

Vlastite pogone osniva Gradsko vijeće posebnom odlukom, na način i u postupku propisanim zakonom i drugim propisima.

Članak 63.

Trgovačka društva kojima je osnivač Grad Otok, odnosno u kojima Grad ima udjela, samostalna su u obavljanju svoje djelatnosti i poslovanju, sukladno Zakonu, ugovoru, odnosno statutu društva.

Uprave trgovačkih društava i predstavnici Grada u upravnim vijećima i nadzornim odborima trgovačkih društava, kojima je Grad osnivač ili većinski vlasnik dužni su pribaviti prethodnu suglasnost Gradskog vijeća prije odlučivanja o statusnim promjenama trgovačkog društva (pripajanje, spajanje, preoblikovanje, prestanak).

Uprave trgovačkih društava i predstavnici Grada u upravnim vijećima i nadzornim odborima trgovačkih društava, kojima je Grad osnivač ili većinski vlasnik dužni su pribaviti prethodnu suglasnost gradonačelnika prije odlučivanja o povećanju i smanjenju temeljnog kapitala, povlačenju i podjeli poslovnih udjela ili dionica, upotrebe ostvarene dobiti i pokrivanju gubitaka, imenovanju uprave i osnivanju drugog trgovačkog društva.

Članak 64.

Uprave trgovačkih društava i predstavnici Grada u upravnim vijećima i nadzornim odborima trgovačkih društava, upravna vijeća i ravnatelji ustanova kojima je Grad osnivač ili većinski vlasnik dužni su najmanje jednom godišnje podnijeti izvješće gradonačelniku koji ih razmatra i upućuje na raspravu i usvajanje Gradskom vijeću.

Članak 65.

Pravne osobe koje obavljaju povjerenu im javnu službu dužne su trajno i nesmetano pružati usluge u toj djelatnosti te održavati povjerene im objekte i uređaje u stanju svrhovite iskoristivosti.

U slučaju prekida obavljanja djelatnosti zbog postupanja protivno odredbi stavka 1. ovog članka, pravne osobe koje obavljaju javnu službu dužne su nadoknaditi nastalu štetu pod uvjetima i na način određen posebnim zakonom.

Članak 66.

Javnost rada javnih gradskih službi osigurava se:

- javnim objavljivanjem godišnjih programa radova i pružanja usluga

- javnim objavljivanjem rezultata financijskog poslovanja

- redovnim izvješćivanjem izabranih organa upravljanja o radu i pružanju usluga javne službe.

Članak 67.

U izradi godišnjih programa radova i pružanju usluga sudjeluju i građani davanjem prijedloga, putem mjesnih odbora i vijećnika u Gradskom vijeću, kao i sudjelovanjem u javnoj raspravi o prijedlozima godišnjih programa radova javnih gradskih službi.

Na rad javnih gradskih službi građani mogu davati primjedbe neposredno tim službama, gradonačelniku ili odgovarajućem upravnom tijelu koje obavlja nadzor nad njihovim radom.

Gradske su službe za svoj rad odgovorne Gradskom vijeću.

Članak 68.

Radi zaštite i očuvanja izgrađenih komunalnih objekata i uređaja odnosno javnih dobara i opreme na javnim površinama Grada kao osnove za trajno obavljanje javnih službi posebnom se odlukom propisuje komunalni red i mjere za njegovu provedbu.

Nadzor nad provođenjem komunalnog reda u gradu obavlja služba komunalnih redara.

Ustrojstvo i način rada službe komunalnih redara propisat će Gradsko vijeće svojom odlukom u skladu sa zakonom.

1. MJESNA SAMOUPRAVA

Članak 69.

U Gradu Otok osniva se Mjesni odbor za naselje Komletinci.

Mjesni je odbor oblik neposrednog sudjelovanja građana u odlučivanju o lokalnim poslovima, neposrednog i svakodnevnog utjecaja na život i rad građana.

Mjesni je odbor pravna osoba.

Članak 70.

Inicijativu i prijedlog za osnivanje mjesnog odbora može se dati 10% građana upisanih u popis birača za područje za koje se predlaže osnivanje mjesnog odbora, 1/3 vijećnika i gradonačelnik.

*(Stavak 1. izmijenjen, izmjena stupa na snagu 05. travnja 2018. godine, Službeni vjesnik Vukovarsko-srijemske županije broj 06/18)*

Prijedlog iz stavka 1. sadrži:

- podatke o podnositelju prijedloga,

- naziv (ime) mjesnog odbora,

- područje mjesnog odbora,

- sjedište,

- opravdanost osnivanja,

- obavljanje administrativnih i drugih poslova mjesnog odbora,

- osnove pravila mjesnog odbora.

Prijedlog iz stavka 1. dostavlja se gradonačelniku ako on nije predlagatelj.

Članak 71.

Prijedlog za osnivanje mjesnog odbora gradonačelnik dostavlja sa svojim mišljenjem Gradskom vijeću.

Gradsko vijeće svojom odlukom utvrđuje usklađenost prijedloga iz stavka 1. s odredbama zakona i ovog Statuta.

Članak 72.

Tijela mjesnog odbora su vijeće i predsjednik vijeća mjesnog odbora.

*(Stavak 2, briše se, izmjena stupila na snagu 29. ožujka 2013. godine, Službeni vjesnik Vukovarsko-srijemske županije broj 4/13.)*

Članak 73.

Vijeće mjesnog odbora biraju građani s područja za koje se osniva mjesni odbor koji imaju biračko pravo.

Izbor iz stavka 1. obavlja se neposredno, tajnim glasovanjem.

Postupak izbora se provodi sukladno odredbama zakona o izboru članova predstavničkih tijela jedinica lokalne samouprave.

Izbore za članove vijeća mjesnih odbora raspisuje Gradsko vijeće.

Članak 74.

Mandat članova vijeća mjesnog odbora traje četiri godine.

Vijeće mjesnog odbora ima 5 do 9 članova sukladno odluci o provedbi izbora za članove vijeća mjesnog odbora.

Članak 75.

Vijeće mjesnog odbora između svojih članova, tajnim glasovanjem, bira predsjednika i jednog potpredsjednika vijeća na mandat od četiri godine.

Predsjednik vijeća mjesnog odbora za svoj rad odgovara vijeću mjesnog odbora i gradonačelniku za povjerene poslove iz samoupravnog djelokruga.

Članak 76.

Predsjednik vijeća mjesnog odbora, odnosno potpredsjednik:

- predstavlja mjesni odbor i vijeće mjesnog odbora,

- saziva sjednice vijeća i njima predsjeda, predlaže dnevni red, potpisuje akte vijeća,

- podnosi izvješća,

- obavještava građane o interesima mjesnog odbora,

- obavlja i druge poslove koje mu povjeri vijeće mjesnog odbora, Gradsko vijeće ili se odrede općim aktima.

Članak 77.

Vijeće mjesnog odbora donosi godišnji program rada i finacijski plan mjesnog odbora koji potvrđuje Gradsko poglavarstvo odnosno Gradsko vijeće, pravila mjesnog odbora, poslovnik o radu, godišnja izvješća o radu, bira i razrješava predsjednika vijeća mjesnog odbora, surađuje s drugim mjesnim odborima, surađuje s udrugama građana svoga područja, obavlja i druge poslove u skladu s općim aktima.

Članak 78.

Programom rada predlažu se Gradskom vijeću potrebe i aktivnosti za područja: uređenja i kvalitete stanovanja, komunalnih i uslužnih djelatnosti, komunalnog reda, brige o djeci, obrazovanja, odgoja, javnog zdravlja, zaštite okoliša, socijalne skrbi, kulture, športa i tjelesne kulture te financijska sredstva za te aktivnosti i potrebe.

Članak 79.

Član vijeća mjesnog odbora u obavljanju svoje dužnosti prisustvuje sjednicama vijeća, predlaže razradu pojedinih pitanja, obavlja i druge poslove povjerene po vijeću mjesnog odbora i određene pravilima mjesnog odbora.

Članak 80.

U obavljanju poslova iz djelokruga mjesnog odbora vijeće mjesnog odbora može sazivati mjesne zborove građana.

Mjesni zbor iz stavka 1. saziva se za dio ili cijelo područje mjesnog odbora.

Predsjednik vijeća mjesnog odbora ili član vijeća kojeg odredi vijeće predsjedava mjesnim zborom građana.

Članak 81.

Za pravovaljani rad zbora građana i odlučivanje mora biti nazočno najmanje deset posto građana upisanih u popis birača područja mjesnog odbora.

Zbor građana odlučuje većinom glasova nazočnih građana javnim glasovanjem.

Članak 82.

Poslove iz svog djelokruga mjesni odbor obavlja u skladu sa zakonom, Statutom Grada Otoka i pravilima mjesnog odbora.

Gradsko vijeće može na prijedlog gradonačelnika raspustiti vijeće mjesnog odbora, ako ono učestalo krši ovaj Statut, pravila mjesnog odbora i ne izvršava povjerene mu poslove.

*(Stavak 3. izmijenjen, izmjena stupa na sangu 29. ožujka 2013. godine, Službeni vjesnik Vukovarsko-srijemske županije broj 4/13)*

*(Članak 82. izmijenjen, izmjena stupa na snagu 05. travnja 2018. godine, Službeni vjesnik Vukovarsko-srijemske županije broj 06/18)*

Članak 83.

Obavljanje poslova iz djelokruga mjesnog odbora financira se iz proračuna Grada Otok. Administrativne i stručne poslove za mjesne odbore obavlja Grad Otok.

1. ZAKLJUČNE ODREDBE

Članak 84.

Opći akti grada uskladit će se ovim Statutom u roku jedne godine od njegova stupanja na snagu.

Do donošenja općih akata ili njihova usklađenja s ovim Statutom primjenjivat će se ti opći akti ako nisu u suprotnosti s odredbama ovog Statuta, odnosno primjenjivat će se ovaj Statut neposredno.

Članak 85.

Postupak izmjena i dopuna ovog Statuta pokreće se prijedlogom.

Prijedlog iz stavka 1. može podnijeti Odbor za statut i poslovnik, jedna trećina vijećnika Gradskog vijeća i gradonačelnik.

O prijedlogu za izmjene i dopune Statuta odlučuje Gradsko vijeće većinom glasova svih vijećnika.

Neprihvaćeni prijedlog iz stavka 1. ne može se ponovno stavljati na dnevni red prije protoka šest mjeseci od neprihvaćanja.

Članak 86.

Stupanjem na snagu ovog Statuta prestaje važenje Statuta Grada Otoka ("Službeni vjesnik" Vukovarsko-srijemske županije broj 12/06 i 10/08)

Članak 87.

Ovaj Statut stupa na snagu osmog dana od objave u „Službenom vjesniku“ Vukovarsko-srijemske županije.

PRIJELAZNE I ZAVRŠNE ODREDBE

Statutarna odluke o izmjenama i dopunama Statuta Grada Otoka (Službeni vjesnik Vukovarsko-srijemske županije broj 04/13)

Članak 18.

Ova Statutarna Odluka stupa na snagu osmog dana od dana objave u „Službenom vjesniku“ Grada Otoka

PRIJELAZNE I ZAVRŠNE ODREDBE

Statutarna odluka o izmjenama i dopunama Statuta Grada Otoka (Službeni vjesnik Vukovarsko-srijemske županije broj 06/18)

Članak 14.

Ova Statutarna Odluka stupa na snagu osmog dana od dana objave u Službenom vjesniku Vukovarsko-srijemske županije

PRIJELAZNE I ZAVRŠNE ODREDBE

Statutarna odluka o izmjenama i dopunama Statuta Grada Otoka (Službeni vjesnik Grada Otoka broj 02/20)

Članak 6.

Ova Statutarna Odluka stupa na snagu osmog dana od dana objave u Službenom vjesniku Vukovarsko-srijemske županije

PRIJELAZNE I ZAVRŠNE ODREDBE

Statutarna odluka o izmjenama i dopunama Statuta Grada Otoka (Službeni vjesnik Grada Otoka broj 02/21)

Članak 16.

Ova Statutarna odluka stupa na snagu osim dan od dana njene objave u Službenom vjesniku Grada Otoka osim članka 12 i 14. koji stupaju na snagu na dan stupanja na snagu odluke o raspisivanju prvih sljedećih redovnih lokalnih izbora za članove predstavničkih tijela jedinice lokalne i područne (regionalne) samouprave te općinske načelnike, gradonačelnike i župane.

Danom stupanja na snagu članka 12. ove Statutarne odluke prestaje važiti Odluka o naknadama vijećnicima Gradskog vijeća, predsjedniku Vijeća mjesnog odbora i drugim osoboma koje sudjeluju u radu sjednica Vijeća (Službeni vjesnik Vukovarsko-srijemske županije broj 20/17 i 30/18 i Službeni vjesnik Grada Otoka broj 4/20).

PREDSJEDNIK

GRADSKOG VIJEĆA

Milenko Drljepan